**„Регионалната програма за заетост на Община Свищов за 2021 г. „Осигуряване на заетост за почистване и поддържане на инфраструктурата на град Свищов“** **към** **„Министерство на труда**

**и социалната политика“**

Програмата цели осигуряването на условия и възможности за трудова заетост на продължително безработни лица, на лица над 50-годишна възраст и на други целеви групи и е в изпълнение на препоръките на Европейската комисия за насочване на усилията към уязвимите групи. Включването им в заетост на субсидирани работни места е възможност да получат знания и умения, които да прилагат в реална работна среда и е предпоставка за пълноценна интеграция на пазара на труда.

Чрез реализирането на програмата ще се осигурят възможности за заетост и социално включване на безработни лица от уязвимите групи на пазара на труда. От друга страна, чрез изпълнението на заложените обществено полезни дейности, в които ще бъдат ангажирани лицата, ще се подобри жизнената среда на територията на община Свищов.

Основната цел на „Регионалната програма за заетост на Община Свищов за 2021г.“ е да разкрие нови работни места и да предостави възможност за социална интеграция чрез осигуряване на заетост на безработни лица от неравнопоставените групи на пазара на труда. В допълнение е намаляване на безработицата и мотивиране на безработните лица за активно поведение и полагане на усилия за повишаване на собствените им знания и умения.

**Специфични цели на програмата:**

* Намаляване равнището на безработица на територията на община Свищов;
* Осигуряване на заетост за срок от 6 месеца на безработни лица от целевите групи;
* Ограничаване престоя на лицата с продължителен престой без работа;
* Формиране на устойчиви трудови навици и мотивираност на назначените лица;
* Подобряване условията на живот и жизнената среда на населението чрез разкриване на работни места в общественополезни дейности и решаване на проблеми, свързани с техническата инфраструктура в региона.

На територията на община Свищов бяха разкрити 6 работни места на пълен работен ден.

Дейностите по програмата включват: поддръжка на общински паркове, градини, зелени площи и събиране на отпадъци; почистване и поддържане на пътни канавки, изрязване на трева по банкети и др.; почистване на канали от наноси, затлачвания, отводняване на дерета; почистване на детски площадки, улици, тротоари, пешеходни зони и събиране на отпадъци на територията на общината.

С изпълнението на програмата се осигури заетост на безработните лица от уязвимите групи на пазара на труда, подобри се социалната интеграция и възможността за повишаване на пригодността на заетост чрез формиране на устойчиви трудови навици мотивираност на назначените на работа лица. В резултат се създадоха условия за достоен живот чрез повишаване на личните доходи. Подобри се жизнената среда в населените места. Осъществени бяха общополезни дейности по хигиенизиране и поддържане публични пространства.

**Срок за реализация на програмата:**

Начало: 01.06.2021 г.

Край: 30.11.2021 г.